Die agb lid verwys na die Vrystaat. Wie het die Vrystaat in die grond in bestuur? U Sekretaris-generaal, Ace Magashule, wat sy sakke vol geld geprop het en gesteel het. Gaan kyk wat oor Estina getuig is. Kyk wat het met Vrede-suiwel gebeur, terwyl u sê u stel belang in ... [Tussenwerpsels.]
... jy praat van die diewe. Wat van die grootste diewe in die land wat die grond gesteel het? Ons sit vandag in ’n nagmerrie waar ons die grond aan die mense moet teruggee. Hoeveel geld moet die regering van die ANC aan die mense terugbetaal vir die grond wat julle gesteel het? Jou oupas en oumas sit nou met groot streke land.